Úradný vestník L 039 , 11/02/2004 S. 0015 - 0016



Nariadenie Komisie (ES) 231/2004 z 10. februára 2004, ktoré sa týka zatrieďovania určitého tovaru do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o Európskom spoločenstve, so zreteľom na nariadenie Rady (EHS) 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku [1], najmä na jeho článok 9 ods. 1 písm. a), keďže: (1) na zabezpečenie jednotného uplatňovania kombinovanej nomenklatúry pripojenej k nariadeniu (EHS) 2658/87 je potrebné prijať opatrenia týkajúce sa zatrieďovania tovarov uvedených v prílohe k tomuto nariadeniu; (2) nariadenie (EHS) 2658/87 ustanovilo všeobecné pravidlá výkladu kombinovanej nomenklatúry. Tieto pravidlá sa taktiež vzťahujú na každú inú nomenklatúru, ktorá sa celkovo alebo sčasti na nej zakladá alebo ktorá k nej pridáva ďalšie dodatočné rozdelenie a ktorá sa zakladá na zvláštnych ustanoveniach spoločenstva s cieľom uplatňovania colných a iných opatrení týkajúcich sa obchodu s tovarmi; (3) v súlade s danými všeobecnými pravidlami by sa mal tovar opísaný v stĺpci 1 tabuľky zostavenej v prílohe k tomuto nariadeniu zatriediť podľa kódu KN označenom v stĺpci 2 na základe zdôvodnenia uvedených v stĺpci 3; (4) je vhodné zabezpečiť, aby sa na túto záväznú informáciu o sadzbách, vydanú colnými orgánmi členských štátov v súvislosti so zatrieďovaním tovarov do kombinovanej nomenklatúry a ktorá nie je v súlade s týmto nariadením, mohla osoba, ktorej sa tieto informácie vydali, za obdobie troch mesiacoch naďalej odvolávať v súlade s článkom 12 ods. 6 nariadenia Rady (EHS) 2913/92 z 12. októbra 1992, ktorým sa zakladá Colný kódex Spoločenstva [2]; (5) opatrenia ustanovené v tomto nariadení sú v súlade so stanoviskom Výboru pre Colný kódex Spoločenstva; PRIJALA TOTO NARIADENIE: Článok 1 Tovar opísaný v stĺpci 1 tabuľky zostavenej v prílohe sa zatriedi v rámci kombinovanej nomenklatúry podľa kódu KN označenom v stĺpci 2 tejto tabuľky. Článok 2 Na záväznú informáciu o sadzbách, vydanú colnými orgánmi členských štátov, ktorá nie je v súlade s týmto nariadením, sa za obdobie troch mesiacoch možno naďalej odvolávať v súlade s článkom 12 ods. 6 nariadenia Rady (EHS) 2913/92. Článok 3 Toto nariadenie nadobúda účinnosť dvadsiaty deň po jeho uverejnení v Úradnom vestníku Európskej únie. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli 10. februára 2004 Za Komisiu Frederik Bolkestein člen Komisie [1] Ú. v. EÚ L 256, 7.9.1987, s. 1. Nariadenie naposledy zmenené a doplnené nariadením Komisie (ES) 2344/2003 (Ú. v. EÚ L 346, 31.12.2003, s. 38). [2] Ú. v. EÚ L 302, 19.10.1992, s. 1. Nariadenie naposledy zmenené a doplnené Aktom o pristúpení z r. 2003. -------------------------------------------------- PRÍLOHA Opis tovaru | Zatriedenie (kód KN) | Odôvodnenie | (1) | (2) | (3) | Žltý, olejovitý, kvapalný prípravok obsahujúci najmenej 70 % hmotnostných ropných olejov a aditíva. Výrobok má tieto vlastnosti: destilácia (ASTM D 86):pri 250 °C: 0pri 266 °C: začiatok destiláciepri 339 °C (koniec destilácie): viac ako 85 % objemupri 350 °C: viac ako 85 % objemubod vzplanutia (Pensky-Martens):vyšší ako 100 °Cinfračervená spektroskopia:alifatické uhľovodíkyobsah síry (EN ISO 8754):menej ako 0,05 % hmotnostnýchPrípravok možno použiť ako mazací olej. | 27101941 | Zatriedenie sa zakladá na všeobecných pravidlách 1 a 6 na výklad kombinovanej nomenklatúry, doplnkových poznámkach 1 písm. d) a 1 písm. e) ku kapitole 27 a na znenie kódov KN 2710, 271019 a 27101941. Vzhľadom na to, že "ťažké frakcie" podľa definície v doplnkovej poznámke 1 písm. d) ku kapitole 27 zahrňujú frakcie a produkty, zahrňuje pojem "plynové oleje" podľa definície v poznámke 1 písm. e) ku kapitole 27 tiež frakcie a produkty. Výrobok nemožno zatriediť ako mazivo, pretože spĺňa ustanovenia poznámok 1 písm. d) a 1 písm. e) ku kapitole 27. Preto sa musí zaradiť ako plynový olej do podpoložky 27101941 (pozri tiež vysvetlivky ku kombinovanej nomenklatúre ku kódom 27101971 až 27101999). | --------------------------------------------------